open-index/open-wikipedia-markdown huggingface dataset:
Voodoo Child (Slight Return)

**« Voodoo Child (Slight Return)»** er siste låt på det tredje og siste albumet til gruppa The Jimi Hendrix Experience, *[[Electric Ladyland]]*. Låta er en av Hendrix' mest kjente, og er blitt en standardlåt for rockegitarister. Mange gitarister anser låta for å være blant det ypperste som er gjort på el-gitar noensinne. Den er blitt stående som et vitnesbyrd om Hendrix' energi og kreativitet, med hans suverene beherskelse av instrumentets til da uprøvde muligheter.

«Voodoo Child» ble seinere utgitt i 1970 – etter Hendrix' død – som A-side på en trespors singel. Her fikk låta uheldigvis tittelen «Voodoo Chile», som i mange sammenhenger er blitt hengende ved som den offisielle. Misforståelsen bidrar til en sammenblanding med et annet spor på *Electric Ladyland*, den 15 minutter lange «Voodoo Chile».

«Voodoo Child (Slight Return)» har riktignok sitt opphav i «Voodoo Chile». 3. mai 1968, dagen etter innspillinga av «Voodoo Chile», dukka et team fra den amerikanske fjernsynsstasjonen ABC opp i studio for å filme The Jimi Hendrix Experience under opptak. Jimi Hendrix sier sjøl at «noen filma da vi begynte på det ... Vi gjorde det omtrent tre ganger fordi de ville filme oss i studio – «Gjør som dere spiller inn, gutter.» Så var det «OK, la oss spille denne i E; en, to, tre, og så var vi inne i «Voodoo Child»»

Låta finnes i en annen innspilling med Jimi Hendrix, på albumet *[[Band of Gypsys: Live at the Fillmore East]]*. Under introduksjonen refererer Hendrix til den som «nasjonalsangen til Black Panthers».

## Medvirkende
*Gitar, vokal, slagverk: Jimi Hendrix
*Bass: Noel Redding
*Trommer, slagverk: Mitch Mitchell
*Produsent: Jimi Hendrix

## Coverversjoner
*Framført som jam mellom Joe Satriani, Steve Vai og Yngwie Malmsteen på G3: Live in Denver i 2003.
*Stevie Ray Vaughan på albumet *[[Couldn't Stand the Weather]]* fra 1984.
*Angélique Kidjo på albumet *Oremi*. 
*Yngwie Malmsteen på *[[The Genesis]]*.
Adenin

**Adenin** (8H-purin-6-amin) er en av nitrogenbasene som inngår i nukleotidene som bygger opp DNA og RNA (adenin (A), tymin (T) (uracil (U) i RNA), cytosin (C) og guanin (G)).

I likhet med guanin er adenin en purinbase og består av to ringer av karbon- og nitrogenatomer. I DNA binder adenin seg ved to hydrogenbindinger til den komplementære basen tymin på motsatt tråd i dobbeltspiralen. I RNA binder adenin seg på samme måte til uracil.

I RNA er adenin bundet til ribose og danner adenosin. I DNA er adenin på tilsvarende måte forenet med deoxyribose til deoxyadenosin.

Adenin, i form av adenosin, er også en del av adenosindifosfat (ADP) og adenosintrifosfat (ATP), som har en grunnleggende funksjon i fotosyntesen og celleåndingen.

## Etymologi
Navnet adenin er avledet fra det greske ordet *aden* (kjertel).

## Historikk
Adenin er beskrevet i eldre litteratur som vitamin B4. I dag anser vi ikke adenin som et ekte vitamin eller som en del av vitamin B komplekset. Men det skal sies at 2 B vitaminer, niacin og riboflavin, binder seg til adenin for å danne de viktige kofaktorene nicotinamide adenine dinucleotide (NAD) og flavin adenine dinuckleotide (FAD) som er viktige elementer i skapelsen av vitamin B.

## Referanser


## Eksterne lenker
*
Cytosin

**Cytosin** er en av nitrogenbasene som inngår i de nukleotidene som bygger opp DNA og RNA (adenin (A), tymin (T) (uracil (U) i RNA), cytosin (C) og guanin (G). I likhet med tymin og uracil er cytosin en pyrimidinbase med én ring av karbon- og nitrogenatomer.

I DNA og RNA bindes cytosin via tre hydrogenbindinger til den komplementære basen guanin på motsatt tråd i dobbeltspiralen.

I RNA forenes cytosin med ribose og danner cytidin. I DNA danner cytosin deoxycytdin sammen med deoxyribose.
David Vincent

**David Vincent** (født «David Alexander Vincent», 22. april 1965) er en amerikansk sanger og bassist. Han har spilt for death metal-bandet Morbid Angel. Han forlot gruppen i 1995, etter albumet *[[Domination (album)|Domination]]*, for å bli med i sin kones Industrial metal-band, Genitorturers. Han gikk tilbake til Morbid Angel i 2004, men sluttet igjen i 2015. Vincent var også bassist og backing-vokalist for grindcore-bandet Terrorizer, med bandkollegaen Pete Sandoval fra Morbid Angel, samt Jesse Pintado fra Napalm Death, og de utga bandets debutalbum *[[World Downfall]]*. Tekstene hans handler mest om gamle sumeriske guder og Satan. Han spiller sin egen signatur-bass fra Dean Guitars: «The Demonator».

## Diskografi
### Morbid Angel
* *[[Altars of Madness]]* (1989)
* *[[Blessed are the Sick]]* (1991)
* *[[Covenant (Morbid Angel album)|Covenant]]* (1993)
* *[[Domination (album)|Domination]]* (1995)
* *[[Entangled in Chaos]]* (1996)

### Genitorturers
* *[[Sin City (album)|Sin City]]* (1998)
* *[[Flesh is the Law]] (EP)* (2002)

### Terrorizer
* *[[World Downfall]]* (1989)

### Vltimas
**[[Something Wicked Marches In]]* (2019)

## Eksterne lenker
* 
*
Jaouad Gharib

**Jaouad Gharib** (arabisk جوعاد غريب, født 22. mai 1972 i Khenifra) er en marokkansk langdistansløper som hovedsakelig konkurrerer i maraton. Han vant maraton under VM 2003 og VM 2005, og tok sølv på maraton under OL 2008 i Beijing.

Han er også kjent for at han ikke begynte å konkurrere før han var 22 år. Hans tittelforsvar i 2005 gjorde ham til en av kun to strake maratonmestere i VM, den andre er spanske Abel Antón.

## Referanser


## Eksterne lenker
*
¥

**¥** er et *[[latin]]isert* valutasymbol for valutaene japansk yen (JPY) og kinesisk renminbi (CNY). I Unicode kodes ¥ som U+00A5.
Uracil

**Uracil, **(2,4-dihydroksypyrimidin),er en av de fire nitrogenbasene som bygger opp nukleinsyren RNA. De tre andre basene i RNA er adenin (A), cytosin (C) og guanin (G). I DNA er uracil erstattet av tymin (T). Uracil inngår også i viktige koenzymer.

Uracil hører, i likehet med tymin og cytosin, til gruppen pyrimidiner. Pyrimidiner er heterosykliske forbindelser der to av karbonatomene er erstattet av nitrogenatomer. I RNA bindes uracil via to hydrogenbindinger til komplementærbasen adenin på motsatt tråd i dobbeltspiralen.

## Referanser
Tømmerklo

En **tømmerklo** er en kran som blir benyttet til å løfte og manøvrere tømmer og annet trevirke, gjerne i forbindelse med skogbruk. Den kan variere noe i utførelse, men har som regel en arm og en klo som er hydraulisk operert. Kloa henger som regel rett ned, men kan vris i begge retninger i tillegg til å åpnes/lukkes. 

## Bruksområder

Tømmerkloa er i bruk på mange steder. Det fins elektriske tømmerkloer som blir brukt i industrien, andre er montert på lastebiler som frakter tømmer, eller på tømmerhengere og lassbærere brukt i skogbruket. Det finns også trepunktsmonterte tømmerkloer til bruk på vanlige jordbrukstraktorer. 

## Farer i bruk

Tømmerkloer kan være farlige i bruk i den grad at det kan oppstå klemfare, tømmerstokker kan falle ned og at hydraulikkslanger kan punktere og medføre trykkfall i belastete sylindre.
Evel Knievel

**Robert Craig** «**Evel**» **Knievel jr.** (født 17. oktober 1938 i Butte, Montana, død 30. november 2007) var en amerikansk motorsykkelstuntmann. Han er kanskje mest kjent for å utføre vågale hopp med motorsykkel, blant annet et hopp over fontenene ved Caesars Palace i Las Vegas i 1967 og det mislykkede forsøket på å hoppe over Snake River Canyon i en rakett i 1974.

Knievels storhetstid var primært første halvdel av 1970-tallet, da han ble verdenskjent for sine «busshopp». Det lengste busshoppet foretok han i 1975, da han hoppet over 14 Greyhound-busser. Tidligere samme år hadde han forsøkt å hoppe over 13 busser, noe som medførte et tre måneder langt sykehusopphold. 

Knievel avsluttet sin stuntkarriere i mars 1981. Mot slutten av sitt liv hadde han alvorlige helseproblemer, direkte og indirekte forårsaket av de store skadene han pådro seg i mislykkede stunts.

I Butte holdes det årlig en festival for Evel Knievel.

## Referanser

## Eksterne lenker
* 
* 
*
Toni Livers

**Toni Livers** (født 1983) er en sveitsisk langrennsløper. 

Han har konkurrert internasjonalt siden 1999. Under junior-VM i Schonach kom han på tolvte plass på 10 km. 

3. februar 2007 overrasket Livers ved å vinne 15 km i verdenscupen i Davos, der han delte seieren med franskmannen Vincent Vittoz. Fra før var hans fremste individuelle plassering i verdenscupen en 20.-plass. 

Livers ble nummer tre i FIS Marathon Cup 2014/15, og han vant FIS Worldloppet Cup 2015/16. Han vant Skarverennet i 2015 og 2016.

### Sammenlagtresultater i verdenscupen i langrenn

## Referanser


## Eksterne lenker
*
Vedkløyver

**Vedkløyver** er et redskap med en øks eller kile, ofte drevet av et hydraulisk stempel. Man legger veden som skal klyves, mellom stempelet og kilen, og stemplet skyver veden med stor kraft mot kilen, der den kløyves. Moderne vedkløyvere har en vugge til veden, mens på de aller enkleste modellene ble veden lagt på en bjelke. Moderne vedkløyvere har også et transportbrett der veden kan ledes til tilhengere eller i storsekker. Kilen kan være formet som et kors, slik at veden deles i fire deler. 

## Farer i bruk
Særlig eldre vedkløyvere er det mange faremomenter med. Enkelte modeller hadde et stempel som gikk frem og tilbake kontinuerlig, med de klemfarer dette kunne medføre. På noen modeller ble veden lagt på en bjelke, der man ofte måtte holde i veden for å balansere den. 
På moderne vedkløyvere er styringshendlene utformet slik at man må benytte begge hender på dem, og dermed er klemfaren minimert, men fremdeles kan fliser og vedbiter sprette og forårsake skade.
Hansker, vernebriller og visir kan være nyttig verneutstyr for operatøren.

## Fliskløyver
Fliskløyver er et lignende redskap i mindre skala for å lage fliser til opptenning til vedfyring, ofte drevet med håndkraft.

## Se også
* Sponkniv, håndredskap til å lage fliser for opptenning

## Eksterne lenker
*
Tømmertilhenger

**Tømmertilhenger** er en tilhenger for landbrukstraktor eller ATV som er beregnet på å frakte virke av ved eller kappet tømmer fra skogen til lunneplassen. Den er bygd av stål og har 2 til 5 sett med tømmerbanker som holder lasset på plass. I front er det en grind som sikrer at lasset ikke sklir fremover. Normalt har tømmertilhengeren kran montert foran grinda, som drives hydraulisk. En slik kran har normalt rekkevidde fra 4 til 9 meter, og er utstyrt med en tømmerklo til lasting av virke. Enkelte traktorer kan ha tak- eller bakmontert kran, og tømmertilhengeren er da uten kran. De større kranene har gjerne utskyt på 1,5 til 2,5 meter, for å hente virke lengst ut. Tømmerhengeren kan ha enkel eller dobbel ramme, og boggiakslinger for å øke stabiliteten og bæreevnen i ulendt terreng. For kjøring etter vei og for sikker kjøring i terrenget har de aller fleste tømmertilhengere brems på første hjulpar i boggien. Større og mer profesjonelle modeller kan ha drift på hjulene gjennom eget oljeanlegg drevet fra traktorens kraftuttak (PTO) eller via olje fra traktoren. Tidligere modeller kunne også ha mekanisk drift fra traktorens kraftuttak. 

Tømmertilhengere for ATV har egen motor som driver hydraulikkanlegget, gjerne montert foran på ATV for best vektfordeling.

Normalt har tømmertilhengeren støtteben av utskyt- eller lavettype, for å sikre stabilitet ved kranbruk ut til en av sidene.

Lastekapasitet på en tømmertilhenger kan variere fra rundt 1,5 tonn på de minste modellene beregnet på ATV-drift, til 12 til 14 tonn på de største. Lastekapasitet oppgis i maksimal last, men også arealet til frontgrinda brukes som kapasitetsmål.

For enda større lastekapasitet må man over på profesjonelle lastbærere som er selvkjørende uten bruk av landbrukstraktor.
Vedmaskin

En **vedmaskin** er normalt et traktorredskap som benyttes til å kappe og kløyve ved i én operasjon. Det er flere utforminger av maskineriet, enkelte har sagblad, andre sagkjede til å kappe veden. Andre modeller har en øks med en pigg til å kappe og kløyve veden i én operasjon. Kløyvningsoperasjonen kan også foregå etter modell av en normal vedkløyver eller andre løsninger. Ofte har den transportbånd som mater stranger inn og ved ut. Den henter kraft fra kraftuttaket eller traktorens hydraulikksystem.

Vedmaskinen erstatter kappsagen og vedkløyveren i vedproduksjonen, den er sikrere i bruk og mer effektiv, men samtidig mer kostbar i innkjøp.
Kabinet-Gerbrandy I

**Kabinet-Gebrandy I** betegner det andre av de fire kabinettene i London som utgjorde den nederlandske eksilregjeringen under den annen verdenskrig.

Den første Gerbrandy-regjeringen falt i juni 1941 da en konflikt mellom dronning Wilhelmina og forsvarsminister Dijxhoorn førte til at ministeren ble avskjediget. Dette førte til at de resterende regjeringsmedlemmene stilte sine stillinger til disposisjon. Gerbrandy-I regjerte cirka fem uker som demisjonær regjering, inntil regjeringen Gerbrandy-II ble dannet 

## Ministre
* Ministerpresident: Pieter Sjoerds Gerbrandy (ARP)
* Minister van Algemene Zaken: Hendrik van Boeijen (CHU)
* Utenriksminister: Eelco Nicolaas van Kleffens (lib. partiløs)
* Justisminister: Pieter Sjoerds Gerbrandy (ARP) (samtidig ministerpresident)
* Minister van Binnenlandse Zaken: Hendrik van Boeijen (CHU)
* Undervisnings-, kunst- og vitenskapsminister: Gerrit Bolkestein (VDB)
* Finansminister: Charles Joseph Ignace Marie Welter (RKSP)
* Forsvarsminister: 
** Adriaan Quirinus Hendrik Dijxhoorn (partiløs), fra 3. september 1940 til 12. juni 1941
** Hendrik van Boeijen (CHU), fra 12. juni 1941 til 27. juli 1941
* Waterstaatsminister: Johan Willem Albarda (SDAP)
* Minister for handel, industri og sjøfart: Maximilien Paul Léon Steenberghe (RKSP)
* Minister for landbruk og fiske: 
** Arie Adriaan van Rhijn (CHU), fra 3. september 1940 til 1. mai 1941
** Maximilien Paul Léon Steenberghe (RKSP), fra 1. mai 1941 til 27. juli 1941
* Sosialminister: Jan van den Tempel (SDAP)
* Koloniminister: Charles Joseph Ignace Marie Welter (RKSP)

## Referanser
Kabinet-Gerbrandy III

Den nederlandske regjeringen **Kabinet-Gebrandy III** var det siste av de fire kabinettene i London som under den annen verdenskrig utgjorde landets regjering i eksil.

Dette kabinettet ble til etter at det forrige kabinettets ministre fra SDAP hadde trukket seg da Minister van Binnenlandse zaken Jaap Burger ble bedt om å gå etter en radiotale 27. januar 1945.

Regjeringen Gerbrandy III gikk av etter at Nederland hadde blitt befridd 5. mai 1945 for slik å gi den første etterkrigsregjeringen fritt spillerom. Frem til en ny regjering var klar, fortsatte det gamle kabinettet å styre landet fra London. Enkelte ministre, som for eksempel Beel, hadde allerede reist tilbake til det frie Nederland. En viktig del av regjeringens oppgaver falt under krigsministerens ansvar, og de ble utført av et råd av militære kalt *«Militair Gezag»*. Rådet ble ledet av general Kruls.

Minister Beel opprettet en midlertidig ordning («Tijdelijke regeling») for kommune- og fylkesstyrer etter krigen. Det ble opprettet nød-kommuneråd som ble oppnevnt av et eget, lokalt valgstyre.

## Ministre
* Ministerpresident: Pieter Sjoerds Gerbrandy (ARP)
* Generell krigsminister: Pieter Sjoerds Gerbrandy (ARP) (samtidig ministerpresident)
* Utenriksminister: Eelco Nicolaas van Kleffens (lib. partiløs)
* Justisminister: Pieter Sjoerds Gerbrandy (ARP) (samtidig ministerpresident), fra 27. juli 1941 til 21. februar 1942
* Minister van Binnenlandse Zaken: Dr. L.J.M. Beel Rooms-Katholieke StaatspartijRKSP
* Undervisnings-, kunst- og vitenskapsminister: Gerrit Bolkestein (VDB)
* Finansminister: Dr. G.W.M. Huysmans RKSP
* Krigsminister:
** J.M. de Booy (Lib. partiløs) til 4. april 1945
** Dr. J.E. de Quay KVP fra 4. april 1945
* Marineminister: J.M. de Booy (Lib. partiløs)
* Waterstaatsminister: 
** Ir. F.C.M. Wijffels (RKSP) til 4. april 1945
** Ir. Th.Ph. Tromp (Lib. partiløs) fra 4. april 1945
* Minister for handel, industri og landbruk: J.H. Gispen (ARP)
* Minister for landbruk og fiske: 
** Maximilien Paul Léon Steenberghe (RKSP), fra 27. juli 1941 til 17. november 1941
** Jan van den Tempel (SDAP), fra 17. november 1941 til 8. januar 1942
** Petrus Adrianus Kerstens (KVP), fra 8. januar 1942 til 31. mai 1944
* Minister for skipsfart og fiske: James Marnix de Booij (Lib. partiløs), fra 31. mai 1944 til 23. februar 1945
* Sosialminister: Ir. F.C.M. Wijffels (RKSP)
* Minister for oversjøiske områder: Dr. J.I.J.M. Schmutzer (RKSP)
* Minister uten portefølje (Utenriks) Mr. E.F.M.J. baron Michiels van Verduynen (Lib. partiløs)

## Referanser
Kabinet-De Geer II

Den nederlandske regjeringen **Kabinet-De Geer II** som tiltrådte i 1939 forlot landet sammen med dronning Wilhelmina 14. mai 1940. Dette fant sted like etter at Tyskland hadde invadert landet. Kabinet-De Geer II gikk i eksil i London, og ble det første av de fire kabinettene i London som under den annen verdenskrig utgjorde landets regjering i eksil.

Den siste gangen et ministerråd ble avholdt i Nederland var i Fortet i Hoek van Holland like før avreisen til England. Dronning Wilhelmina hadde da allerede forlatt landet. 

Takket være hans passive holdning lot dronningen De Geer vike plassen for Gerbrandy i september 1940.

## Ministre
* Ministerpresident: Dirk Jan de Geer (CHU)
* Minister van Algemene Zaken: Dirk Jan de Geer (CHU) a.i.
* Utenriksminister: Eelco Nicolaas van Kleffens (lib. partiløs)
* Justisminister: Pieter Sjoerds Gerbrandy (ARP)
* Minister van Binnenlandse Zaken: Hendrik van Boeijen (CHU)
* Undervisnings-, kunst- og vitenskapsminister: Gerrit Bolkestein (VDB)
* Finansminister: Dirk Jan de Geer (CHU) (samtidig ministerpresident)
* Forsvarsminister: Adriaan Quirinus Hendrik Dijxhoorn (partiløs)
* Waterstaatsminister: Johan Willem Albarda (SDAP)
* Økonomi-minister: Maximilien Paul Léon Steenberghe (RKSP), fra 10. augusts 1939 til 9. mai 1940; departementet ble etter dette delt:
** Minister for handel, industri og sjøfart: Steenberghe, fra 9. mai 1940 til 3. september 1940
** Minister for landbruk og fiske: Arie Adriaan van Rhijn (CHU), fra 9. mai 1940 til 3. september 1940
* Sosialminister: Jan van den Tempel (SDAP)
* Koloniminister: Charles Joseph Ignace Marie Welter (RKSP)

## Note
Denne regjeringen var den første som sosialdemokratene (SDAP) deltok i. Til da hadde de blitt utestengt fra deltagelse i regjeringen av de andre partiene.
Help! (sang)

«**Help!**» er en sang av den engelske rockegruppen The Beatles. Sangen er skrevet av John Lennon, men er offisielt kreditert duoen Lennon/McCartney. «Help!» ble først utgitt i 1965 som singelplate, senere som tittelmelodi såvel i spillefilmen som på albumet med samme navn.

## Bakgrunn og betydning
John Lennon har uttalt at teksten var et faktisk rop om hjelp. Han mente han ikke innså det i øyeblikket, da han skrev låten fordi den var bestilt til filmen, men den handlet om ham selv som følte seg fet og deprimert, mens han så tilbake på livet sitt og syntes alt var lettere før. «Help» blir gjerne beskrevet som en av Lennons ærligste sanger. 

## Andre artisters utgaver
Tina Turner spilte inn sangen og ga den ut på singel i 1984. Singelen kom på 14.-plass i Nederland, 16.-plass i Østerrike og 40.-plass i Storbritannia. Musikkvideoen ble regissert av Simon Milne. Sangen er også med på albumet *[[Private Dancer (1984)|Private Dancer]]* som ble gitt ut senere samme år.

## Referanser
Attføring

**Attføring** eller **yrkesrettet attføring** er et tidligere begrep som ble brukt om tiltak for å få folk tilbake i en arbeidssituasjon, enten i samme jobb som tidligere, eller i et nytt arbeide, dersom tidligere jobb var blitt umulig å utføre på grunn av sykdom, skade eller lyte.

Yrkesrettet attføring er en eldre trygdeytelse som krevde et godkjent attføringstiltak, som kunne være et kurs, skolegang, trening, hospitering på arbeidsplass eller lignende som vil øke den arbeidssøkendes mulighet for å komme i lønnet arbeid. Fra 1. mars 2010 ble yrkesrettet attføring erstattet av arbeidsavklaringspenger.

## Attføring i Norge fram til og med 2009

Det var NAV som hjalp til med formulering av søknad om yrkesrettet attføring, saksbehandlet søknaden og innvilget og utbetalte ytelser. 

Ved sykdom eller skade var det vanlig at den det gjaldt mottok sykepenger i inntil 52 uker. Deretter måtte det søkes om rehabiliteringspenger dersom pasienten var under behandling med utsikt til bedring, eller attføringspenger dersom pasienten var i et attføringstiltak.  

Tidligere var det opprettet såkalte «attføringsinstitutter» der den arbeidssøkende kunne få et opphold, gjerne med trening, og med forsøk på arbeide i flere forskjellige verksteder. Disse ble siden erstattet av flere forskjellige attføringsbedrifter, vernede arbeidsplasser, osv.

For arbeidstakere som hadde fått en sykdom eller skade som gjorde arbeidet umulig i det tidligere yrket, kunne utdannelse som et godkjent attføringstiltak være en mulighet til å ta et studium uten å måtte ta opp studielån. Attføringspengene ville da dekke både utgifter til mat, bolig, bøker, undervisningsmateriell, reiseutgifter og eventuelle skolepenger.

Attføringsavdeling er den avdelingen som følger opp den enkelte elev sin attføringsak. Blant hovedoppgavene er kontakt og rapportering til NAV, koordineringsansvar for det tverrfaglige samarbeidet på skolen og markedsføring av skolens helhetlige tilbud. Attføringsavdelingen består av 4 personer med ulik utdanning og arbeiderfaring.

## Attføringsbedrifter
En attføringsbedrift tilbyr primært attføringstjenester i samarbeid med NAV. Det er blant annet NAV lokalt som formidler personer til ulike tiltak i en attføringsbedrift. Gjennom slike arbeidsmarkedstiltak foretar attføringsbedriften en helhetlig tilnærming til hver enkelt person, og fremstår da som tiltaksarrangør for arbeidsmarkedstiltaket.

Slike arbeidsmarkedstiltak kan inkludere hjelp til å finne et egnet arbeid basert på egen kompetanse, ressurser og interesser gjennom avklaring, motivasjonsarbeid og arbeidstrening internt i attføringsbedriften eller på en ekstern bedrift i samarbeid med attføringsbedriften.

## Se også
* AMO

## Eksterne lenker
* Om arbeidsavklaringspenger på NAV
Into the Purple Valley

***Into the Purple Valley*** er den amerikanske gitaristen og sangeren Ry Cooders andre album. Cooder har her arrangert og framfører et utvalg mer og mindre kjente amerikanske folkesanger. En rød tråd er sanger som tematiserer miljøkatastrofen Dust Bowl i det amerikanske Midt-Vesten, med påfølgende folkevandring vestover. Albumet kan dermed ses på som californieren Cooders utforskning av vestkystens musikalske røtter.

«How Can You Keep Moving (Unless You Migrate Too)» er en politisk vise om ofrene for Dust Bowl, skrevet av folkesangeren Sis Cunningham. Cooder har henta sangen fra Woody Guthries album *[[Dust Bowl Ballads]]*.

På den tradisjonelle visa om gangsterhelten Billy the Kid spiller Cooder mandolin. «Money Honey» er en låt av rhytm and blues-artisten Jesse Stone, mens «F.D.R. in Trinidad» er en morsom calypso om et amerikansk presidentbesøk i Karibia.

«Denomination Blues» forsøker med sin uvanlige instrumentering med ulike strenge- og blåseinstrumenter å gjenskape det helt spesielle soundet som den tidlige gospelartisten Washington Phillips skapte på 1920-tallet. «On a Monday» er et avansert arrangement av en av den legendariske folkesangeren Leadbellys sanger. «Hey Porter» er en av Johnny Cash' mer bluesprega låter.

Den åndelige sangen «Great Dream from Heaven» er henta fra repertoaret til den sjøllærte bahamanske gitaristen Joseph Spence, som har inspirert Cooder med sin uvanlige behandling av instrumentet. Den tradisjonelle «Taxes on the Farmer Feeds Us All» er ei politisk vise om det kapitalistiske USAs utbytting av farmeren.

Plata avsluttes med en inderlig tolkning av Woody Guthries sterkt politiske «Vigilante Man».

## Sporliste
#«How Can You Keep Moving (Unless You Migrate Too)» (Sis Cunningham) – 2:25
#«Billy the Kid» (trad.) – 3:45
#«Money Honey» (Jesse Stone) – 3:28
#«F.D.R. in Trinidad» (Fitz MacLean) – 3:01
#«Teardrops Will Fall» (Dickey Doo & Marion Smith) – 3:03
#«Denomination Blues» (Washington Phillips) – 3:58
#«On a Monday» (Huddie Leadbetter) – 2:52
#«Hey Porter» (Johnny Cash) – 4:34
#«Great Dream from Heaven» (Joseph Spence) – 1:53
#«Taxes on the Farmer Feeds Us All» (trad.) – 3:52
#«Vigilante Man» (Woody Guthrie) – 4:15

## Eksterne lenker
*
Yosef Wolde-Mariam

**Samuel Andrea Emanuel Daniel Yosef Wolde-Mariam Theodros Tesfa Golja Michael** (født 1978) er en norsk programleder og den ene halvdelen av rap-duoen Madcon. Med Madcon har Wolde-Mariam hatt stor suksess som rap-artist i Europa. Han er født i Norge og vokste opp på mødrehjem på Grefsen i Oslo, i Røyken, på Grønland, Grünerløkka og Bekkelaget. Hans foreldre er fra Etiopia og Eritrea. Han har siden 2012 vært mentor i ''The Voice'' på TV 2.

## Referanser


## Eksterne lenker
* 
*
Neadalen

**Neadalen** er et dalføre i Trøndelag fylke. Dalen ligger sør for, og tilnærmet parallelt med, Stjørdalen. Elven Nea renner gjennom dalen, og munner ut i Selbusjøen. Neadalen omfattes av de to kommunene Tydal og Selbu. Største tettsteder er Mebonden og Ås. Fylkesvei 705 følger Nea gjennom dalen, fra Røros via Tydal til Selbu, og videre langs Selbusjøen til Stjørdal. Nea og Selbusjøen har flere tilløp fra skogene og fjellene ovenfor dalen. Bergrunnen i Neadalen tilhører den kaledonske fjellkjeden, og består i hovedsak av fyllitt og grønnskifer.

Skarvan og Roltdalen nasjonalpark ligger i skog- og fjellområdene mellom Neadalen og Stjørdalen.

## Referanser
Arturos øy

***Arturos øy*** (italiensk: *L'isola di Arturo*) er en roman av Elsa Morante fra 1957. Romanen et sentrert rundt den ensomme gutten «Arturo» som vokser opp på øya Procida i Napolibukta, og handler om å bli voksen. Morante vant prisen Premio Strega for romanen, som ble filmatisert av Damiano Damiani i 1962. Den norske oversettelsen ved Hans Braarvig utkom på Gyldendal i 1959.

## Handlingsgang

I romanen vokser en liten gutt ved navn Arturo opp på øya Procida i Napolibukta. På øya finnes det et fengsel. Arturo selv bor i et dystert herrehus som hans far har arvet. Hva gutten har av skolegang er hva han får via bøker bestående av mannlige helter og ridderskap som han finner i herrehusets bibliotek. Arturo idealiserer sin mor som døde da han ble født. Han dyrker også sin høye, blonde og ofte fraværende far. Selv er han fysisk aktiv og ror med en båt og svømmer langs øya.

Det eneste levende vesen som han kan dele sin fryd er med sin hund Immacolatella. Bygningen med samme navn, inkluderte dens historiske fontene, Fontana del Gigante, er et berømt byggverk som står ved vannkanten i Napolis havneområde. Som Arturos mor døde da hun fødte ham, slik dør også hans elskede hund etter å ha født et kull med valper.

Da han er fjorten år gammel kommer faren med en ny brud, Nunziatella. Hans stemor er kun to år eldre enn ham selv. Lydene fra faren som elsker med Nunziatella om nettene er forstyrrende for den unge gutten på mer enn én måte. Snart blir Arturo forelsket i Nunziatella, som liker ham, men avviser hans seksuelle tilnærmelser. Nunziatella føder senere et barn med blondt hår, og for en tid erstatter barnet Arturo i hennes ømhet. Senere oppdager Arturo at hans far har blitt forelsket i en fange i øyas fengsel. Ved romanens avslutning blir fangen løslatt, og Arturo, som føler seg forrådt av faren, forlater øya for fastlandet.
Kåre Magnus Bergh

**Kåre Magnus Bergh** (født 1978) er en norsk programleder og billedkunstner. Han har også spilt i bandet  Hello Countryclub. Bergh er imidlertid mest kjent som programleder for store, direktesendte tv-show som *[[Idol (TV-program)|Idol]]*, *[[Sommeråpent]], [[Stjernekamp]]* og *[[Melodi Grand Prix]].* 

## Programlederjobber
Kåre Magnus Bergh ble kjent som programleder for talentkonkurransen ''Idol'' på TV 2, der han ledet sendingene sammen med Solveig Kloppen 2005 og 2006. Fra høsten 2006 presenterte han tradisjonell rockemusikk sammen med musikkjournalisten Tor Milde som programleder i P4s radiokanal P4 Bandit. 

I desember 2007 ble han en av flere programledere i NRK Super, NRKs fjernsynskanal for barn. Julen 2008 ledet han *[[Julemorgen]]* sammen med Yasmin Syed. Høsten 2009 ledet han ''Melodi Grand Prix junior'' på NRK sammen med Marthe Sveberg Bjørstad. Han har ledet flere tv- og radioprogrammer sammen med kollega Ingrid Gjessing Linhave, blant annet *[[Kvelden før kvelden]]* og radioserien *[[Kveldsstell]]* på NRK P1. 

Bergh har også vært programleder for programserien *[[Stjernekamp]]* på NRK1 fra 2012 til 2023, og han har ledet Melodi Grand Prix hvert år fra 2015 til 2022, flere enn noen andre: tre ganger sammen med Silya Nymoen (2015, 2016 og 2018) og én gang hver med Line Elvsåshagen (2017) og Heidi Ruud Ellingsen (2019). I 2020 og 2021 ledet han konkurransen sammen med Ingrid Gjessing Linhave og Ronny Brede Aase, i 2021 sammen med Silje Nordnes, og i 2022 sammen med Annika Momrak og Mikkel Niva.

## Annet
Kåre Magnus Berg er utdannet maler blant annet i Oslo, Frankfurt am Main og Kunsthøgskolen i Bergen. Han har holdt flere separatutstillinger, blant annet for Kunstnerforbundet i 2007.

Han er oppvokst på Hamar, men har siden bodd i blant annet Bergen og Oslo.
## Referanser


## Eksterne lenker
* 
* 
*
Jon E. Skjervold

**Jon Eilif Skjervold** (født 13. september 1957) er norsk fysiker og tidligere fotballdommer. 

Skjervold er utdannet cand.real. i teoretisk astrofysikk fra Universitetet i Trondheim fra 1983. Han forsvarte sin doktorgrad i fysikk våren 1984. I februar 1984 ble han ansatt som forsker ved Forsvarets forskningsinstitutt (FFI) på Kjeller, der han senere var forskningssjef. Han arbeidet ved NATOs strategiske kommando i Norfolk i Virginia 2004–2005.  

Skjervold var dommer for Idrettslaget Fram på Skatval frem til 1984, da han meldte overgang til Lillestrøm Sportsklubb. Skjervold hadde sin første kamp i Tippeligaen høsten 1992, og hadde frem til sin siste kamp i 2004 i alt 157 kamper. I denne perioden representerte han Fet Idrettslag. Han var dommer i finalen i NM for junior 1993 (Start–Molde 1–0) og i herrefinalen 1995 (Rosenborg–Brann 1–1). Skjervold var fjerdedommer i NM finalen for herrer i 1994 og 1998.

Skjervold var internasjonal assistentdommer i 1993 og FIFA-dommer 1995–2001, med mer enn 70 internasjonale oppdrag. Han ledet Norsk Fotballdommerforening 1995–2002 og leder og medlem av NFFs dommerkomité i perioden 2008–2024. Han er dommerobservatør for NFF og UEFA.

## Referanser
Los 40 Principales

**Los 40** er en spansk radiokanal med mer enn 3 000 000 lyttere. Stasjonen startet i 1966 som et musikkprogram på kanalen Cadena SER. I dette programmet ble også den spanske singellisten *Los 40 Principales* født, og programmet utviklet seg til en egen radiostasjon i 1979.

Radiostasjonen eies av Grupo PRISA.

Stasjonen finnes også i:
*Costa Rica
*Colombia
*Argentina
*Chile
*Paraguay
*Mexico
*Ecuador
*Panama
*Guatemala 

Los 40 har en egen hitliste med 40 plasseringer. Hver uke stemmer lytterne fram sine favorittartister. Dette er hovedsakelig spanske, amerikanske, søramerikanske og britiske artister.

## Eksterne lenker
* 
* Los 40 Principales Colombia
* Los 40 Principales Ecuador
* Los 40 Principales Mexico
* Los 40 Principales Costa Rica
* Los 40 Principales Panama
* Los 40 Principales Chile
* Los 40 Principales Argentina
Washington Phillips

**George Washington Phillips** (født 11. januar 1880 i Texas, død 20. september 1954 i Teague, Texas) var en amerikansk gospelsanger. I åra 1927 til 1929 ble det gjort en del innspillinger med Phillips. Her hører en Phillips' stemme akkompagnert av et instrument som låter som en sitar uten tverrbånd. Instrumentet er forsøkt identifisert som enten en Dolceola, en Celestophone eller en Phonoharp. Det kan også være et instrument som Phillips har lagd sjøl. Flere av sangene har preg av gospelseremonier.

Ry Cooder brukte Phillips' "Denomination Blues" på sitt album * [[Into the Purple Valley]] * og "Tattler" på albumet *[[Paradise and Lunch]]*.

Will Oldham synger "I Had A Good Father and Mother" på The Palace Brothers' album *There Is No-One What Will Take Care of You* (1993), og "What are They Doing in Heaven Today" finnes på  The Be Good Tanyas' *Hello Love*.

## Referanser


## Eksterne lenker
* 
* allmusic.com - biografi og detaljert diskografi
* Washington Phillips CD study
* Illustrated Washington Phillips' diskografi
Sturla Berg-Johansen

**Sturla Berg-Johansen** (født 1967) er en norsk stand-up-komiker, skuespiller og programleder for flere underholdningsprogrammer i fjernsyn.

## Opptredener og arbeid
Sturla Berg-Johansen vokste opp i Tønsberg i Vestfold, der han begynte skuespillerkarrieren i Tønsberg Amatørteater. Han arbeidet i Vingreiser på slutten av 1980-tallet, blant annet med underholdning for turister på Mallorca og Tenerife. I 1989 reiste han på turné i Norge med sitt eget Luftgitarshow, men fikk sitt gjennombrudd  først med en Leif Juster-imitasjon under Dan Børge Akerøs revykonkurranse på TV 2 i 1992. Etter dette ble det flere gjesteopptredener i norsk fjernsyn og enmannshow på restauranter, puber og teatre og for firmaer. Han hadde også mindre skuespillerroller i Tønsberg.

Sturla Berg-Johansen er særlig kjent fra standup-forestillinger og norsk TV. På 1990-tallet var han programleder for barne-tv på TV2, samt i underholdningsprogrammene *[[3 fluer i en smekk|Tre fluer]]* og *Pictionary* på TVNorge. I TV2 spilte han også Dennis i situasjonskomedien *[[Bot og bedring]]* fra 1996 til 1998. I 2002 fikk Sturla Berg-Johansen Komiprisen i NRK for beste standup. Året etter deltok han som fast paneldeltaker i humorprogrammet *[[best uten ball]]* på TV2. Høsten 2006 ble han programleder for gameshowet *[[Deal or No Deal (Norge)|Deal or No Deal]]* som ble sendt som lørdagsunderholdning på samme kanal. Våren 2008 var han programleder for showet *[[Norske Talenter]]* sammen med Marte Stokstad. 10. mai 2008 ble han tildelt folkets pris under Gullruten 2008.

Berg-Johansen har også hatt flere revy- og teaterroller, blant annet i farsen *Kona eller livet*, som ble spilt på Østfold-dialekt, og i mindre Shakespeare-oppsetninger, framført som lokale sommerforestillinger i Thaulowhullet i Frodeåsen i Tønsberg. I 2007 opptrådte Sturla Berg-Johansen blant annet i et sommershow i Stavern sammen med komikeren Tommy Steine.

### Programleder
* *Jaget* (2014)
* *[[Allsang på Grensen]]* (2013)
* *[[Er du smartere enn en 5. klassing?]]* (2013)
* *Pengene på bordet* (2012–2014)
* *[[Sporløs]]* (2010)
* *[[Norske Talenter]]* (2008–2009)
* *[[Deal or No Deal (Norge)|Deal or No Deal]]* (2006–2008)

## Privatliv
Berg-Johansen levde i flere år med rusmiddelavhengighet, noe han har spøkt selvironisk om i flere standup-show siden. Han har fra 2000 vært avholdsmann. 

Berg-Johansen har holdt flere foredrag, særlig om rusforebygging for ungdom, helsepersonell og politi.

Den 25. februar 2009 stod Berg-Johansen åpent frem som homofil under premieren på sitt eget sceneshow *Damenes Aften* på revyteateret Chat Noir i Oslo. 

Den 24. oktober 2019 bekreftet han et forhold til en 20 år yngre kunstner.

## Referanser


## Eksterne lenker
* 
*  Egenpresentasjon
*  Intervju i damebladet Kamille 2007
Utopia Banished

***Utopia Banished*** er det fjerde albumet til det britiske bandet Napalm Death. Albumet ble utgitt i 1992 av Earache Records. Det er det første albumet med Danny Herrera på trommer etter Mick Harris' avgang.

En *limited edition* av dette albumet inkluderte en 3" bonus-CD (vinylutgaven inkluderte en bonus-singel (7") som inneholdt det samme materialet.

## Sporliste
#«Discordance» – 1:26
#«I Abstain» – 3:30
#«Dementia Access» – 2:27
#«Christening of the Blind» – 3:21
#«The World Keeps Turning» – 2:55
#«Idiosyncratic» – 2:35
#«Aryanisms» – 3:08
#«Cause and Effect (Pt. II)» – 2:07
#«Judicial Slime» – 2:36
#«Distorting the Medium» – 1:58
#«Got Time to Kill» – 2:28
#«Upward and Uninterested» – 2:07
#«Exile» – 2:00
#«Awake (To a Life of Misery)» – 2:05
#«Contemptuous» – 4:21

3" bonus-CD, sporliste:
#«One and the Same» – 1:50
#«Sick and Tired» – 1:26
#«Malignant Trait» – 2:20
#«Killing with Kindness» – 2:07

## Besetning
*Mark «Barney» Greenway – Vokal
*Shane Embury – Bass
*Mitch Harris – Gitar
*Jesse Pintado – Gitar
*Danny Herrera – Trommer

## Eksterne lenker
*
CKY

**CKY** (tidligere kjent som **Camp Kill Yourself**) er et amerikansk hardrockband fra West Chester i Pennsylvania.

## Om bandet
Bandet består av tre medlemmer, Chad Ginsburg (gitar og sang), Jess Margera (trommer) og Matt Deis (bassgitar). 

Bandet deler sitt navn med skatefilmene *[[CKY (film)|CKY]]* som er lagd av Jess Margeras bror Bam Margera. Bandet har dukket opp i CKY-filmene og også i tv-programmene *[[Jackass]]* og *[[Viva la Bam]]*. Låten «96 Quite Bitter Beings» finnes også på soundtracket til videospillet *[[Tony Hawk's Pro Skater 3]]*. Låtene deres har dukket opp i ulike filmer, som for eksempel *[[Resident Evil: Apocalypse]]*.

## Historie
Bandets historie går helt tilbake til 1994 da Jess Margera og Deron Miller i byen West Chester i Pennsylvania grunnla bandet *Foreign Objects*. I 1996 endra de navn til *oiL*. I 1997 endra bandet navn til *Camp Kill Yourself*, og bestemte seg for å ta en musikalsk retning. Senere ble navnet forkorta til bare *CKY*. Det var da de traff Chad Ginsburg at de skrev kontrakt med Island Records. Vern Zaborowski ble med i bandet i 2001 som bassist. Han ble med under det årets «Warped Tour» og skulle etter planen bare være med en stund, men ble med også etter Warped Tour. Han ble sparket fra bandet i 2004, før albumet *An Answer Can Be Found* (2005) skulle spilles inn, angivelig på grunn av «personlige og profesjonelle årsaker». På albumet står Miller og Ginsburg for bassgitar i tillegg til gitar og vokal. Den nye bassisten var Matt Deis, som før CKY hadde vært medlem i gruppa All That Remains.

I 2011 da Deron Millers band World Under Blood debuterte, forlot han CKY. I 2012 ble han erstattet av Long Disaster-vokalist Daniel Davies. Bandet begynte å lage et album med ham, men gitaristen Ginsburg overtok etter hvert hans rolle bak mikrofonen. Albumet *The Phoenix* ble utgitt i 2017.

## Medlemmer
* Chad Ginsburg – gitar, synthesizer (1998–), bass (live 2000, 2004–2005; studio 2001–2005)
* Jess Margera – trommer (1998–)
* Matt Deis – bass (2005–2010, 2015–)

## Tidligere medlemmer
* Deron Miller – gitar og sang (1998–2012, 2014–2015)
* Ryan Bruni – bass (1998–2000; kun turné)
* Vernon Zaborowski – bass (2000–2004; kun turné)
* Matt «Matty J» Janaitis – synthesizer (2009–2010), bass (2010–2012)
* Rob «Murry» Valeno – synthesizer, perkusjon (2010–2011, kun turné)
* Daniel Davies – gitar og sang (2012, 2015; kun turné)
* Matt «Uncle Matt»/«Shitbird» Cole – synthesizer (2017; kun turné)

## Diskografi
### Album
* *[[Volume 1]]* (1999)   
* *[[Infiltrate•Destroy•Rebuild]]* (2002)
* *[[An Answer Can Be Found]]* (2005)
* *[[Carver City]]* (2009)
* *[[The Phoenix]]* (2017)

### EP-er
* *[[Disengage the Simulator]]* (2000)
* *[[A CKY X-Mas]]* (2000)

### Vinylalbum
* *[[Hellview Vinyl]]* (2003)
* *[[Familiar Realm Vinyl]]* (2005) 
* *[[CKY/The Bronx Split Vinyl]]* (2006)

### Singler
* «96 Quite Bitter Beings» (1999)
* «Flesh Into Gear» (2002)
* «Attached at the Hip» (2003)
* «Familiar Realm» (2005)

## Referanser


## Eksterne lenker
* 
* 
* 
*
Tryptofan

**Tryptofan** er en essensiell aminosyre, som betyr at kroppen ikke produserer den selv. Tryptofan inntas gjennom mat og drikke. Tryptofan er den største av de 20 aminosyrene. Den er i tillegg et derivat av alanin, og har en indol erstatningskomponent på β-karbonet. Den indole funksjonelle gruppen absorberer kraftig energi fra det nære ultrafiolette området i spekteret. Indol nitrogen kan donere hydrogenbindinger, følgelig er tryptofan, i hvertfall nitrogen, som oftest i kontakt med oppløsninger i foldede proteiner. Den kjemiske formelen for tryptofan er C11H12N2O2.

Rundt 5% av tryptofanet som inntas vil normalt omgjøres til serotonin. På bakgrunn av dette har det vært spekulert i hvorvidt økt inntak av tryptofan kan dempe symptomer på depresjon.

Tryptofan finnes i omtrent alle matvarer hvor protein er en bestanddel, men er spesielt rikholdig i havre, melk, fisk, egg, kjøtt, sjokolade, tørkede dadler, og peanøtter. Tryptofan i matvarer kan ødelegges når maten tilberedes ved bruk av sterk varme.        

## Eksterne lenker
* Artikkel om tryptofan på Aminosyrer.net
Phillips

**Phillips** kan referere til:

** Personer**
*Andre Phillips (f. 1959), amerikansk friidrettsutøver.
*Andy Phillips (f. 1977), amerikansk baseballspiller
*Anthony Phillips (f. 1951), britisk musiker, grunnlegger av gruppa Genesis.
*Dwight Phillips (f. 1977), amerikansk lengdehopper.
*Ethan Phillips (f. 1955), amerikansk skuespiller og dramatiker.
*Herb Phillips (1935–1995), amerikansk trompeter og storbandarrangør.
*John Phillips (1935 – 2001), amerikansk musiker og leder i The Mamas and the Papas.
*Melanie Phillips, britisk journalist og skribent.
*Simon Phillips (f. 1957), britisk trommeslager og plateprodusent.
*Thomas Phillips (1770–1845), britisk maler
*Washington Phillips, (1880–1954), amerikansk gospelsanger
*William Phillips

** Organisasjoner**
*Phillips International Records, et selskap under Sun Records.
*Phillips Cycles, en britisk sykkel- og mopedprodusent.
*Phillips de Pury & Company, et britisk auksjonshus.
*Phillips International, et britisk forlagshus.
*Phillips Petroleum Company, et amerikansk oljeselskap, fusjonert til ConocoPhillips i 2002.

** Steder**
*Phillips County, flere fylker i USA.

**Plateselskap**
*Philips Records

**Annet**
*Philips Nederlandsk elektronikkfirma.
*Phillipsskrue, en skrue med selvsentrerende kryssporhode.

## Se også
*Philips
*Phillip
*Philip
Jess Margera

**Jess Margera** (født **Jesse Philip Margera** 28. august 1978 i West Chester i Pennsylvania i USA) er trommeslager i bandet CKY. Han var også trommeslager i bandets forløpere *Oil* og Foreign Objects. Jesse er bror av Bam Margera og sønn av Phil og April Margera. Jess var et av de opprinnelige medlemmene av CKY Crew og deltok i CKY-videoene. Jess Margera giftet seg 29. oktober 2005 med sin forlovede Kelly. Kelly traff ham under en konsert med det norske bandet Turboneger hjemme hos Bam og hans foreldre under innspillingen av Bams TV-program *[[Viva la Bam]]*. De har to barn sammen; Ava Elizabeth Margera som ble født 8. april 2005 og Scarlett som ble født 18. januar 2007.

Han jobber for tiden med et sideprosjekt med James Rotal fra Fireball Ministry og Neil Fallon fra Clutch kalt The Company Band. Jess Margera er av hovedsakelig italiensk og amerikansk avstamning.

## Referanser


## Eksterne lenker
* 
* 
* 
*
Innsirkling

***Innsirkling*** er en roman av den norske forfatteren Carl Frode Tiller. Bokas målform er nynorsk, og den er gitt ut på Aschehoug forlag i 2007. *Innsirkling* ble belønnet med Brageprisen, og ble også nominert til Nordisk råds litteraturpris. 28. september 2009 fikk Tiller som første nordmann EUs litteraturpris for romanen.

## Sammendrag
David har mistet hukommelsen. Gjennom en avisannonse med fotografi, oppfordres hans bekjente til å ta kontakt via brev, for å fortelle ham hvem han var. To venner fra ungdomstiden og Davids stefar, svarer på annonsen. Dermed blir David på mange måter en fraværende hovedperson gjennom hele romanen; han opptrer og fremstilles utelukkende via de andres brev og fortellinger. Fortiden og episodene som rulles opp, utspiller seg i Namsos-traktene på 1980-tallet.

## Tematiske aspekter
Brevene er et forsøk på å konstruere skikkelsen «David». Det å bygge identitet, og *fortellingens* funksjon når identitet konstrueres, blir dermed et fremtredende aspekt ved *Innsirkling*. På den måten blir også «det å fortelle» et tema – boka har med andre ord et tydelig metafiktivt nivå. Et annet tema som kan sies å dominere i romanen, er fraværet av farsskikkelser. Omtrent alle karakterene som opptrer i romanen har mistet sin far, og de som ikke har mistet faren har til gjengjeld et heller problematisk forhold til ham.

## Oppfølgere
I 2010 ga Tiller ut en frittstående oppfølger til *Innsirkling*, med tittelen *[[Innsirkling 2]]*. I 2014 ga Tiller ut enda en oppfølger med tittelen *Innsirkling 3*.

## Kritikker
* Anmeldelse på NRKs nettsider, publisert 8. oktober 2007
* Anmeldelse på Dagsavisens nettsider, publisert 20. november 2007
* Anmeldelse på Dag og Tids nettsider, publisert 16. november 2007
* Anmeldelse på Bergens Tidendes nettsider, publisert 5. november 2007
* Anmeldelse på Aftenpostens nettsider, publisert 30. september 2007
* Anmeldelse på Dagbladets nettsider, publisert 8. oktober 2007

## Referanser


## Eksterne lenker
* TV-intervju med Tiller, fra NRK Trøndelag
* Tiller mottar Trondheim kommunes arbeidsstipend, fra Adresseavisas nettsider 
* Tiller tildeles Brageprisen 2007 for Innsirkling, fra Dagsavisens nettsider
* Tiller tildeles Brageprisen 2007 for Innsirkling, fra Vårt Lands nettsider
* Tiller tildeles Brageprisen 2007 for Innsirkling, fra Adresseavisas nettsider 
* Innsirkling nomineres til Nordisk råds litteraturpris, fra Dagsavisens nettsider
* Innsirkling nomineres til Nordisk råds litteraturpris, fra Dagbladets nettsider
Cornell University

**Cornell University** er et privat universitet i Ithaca i New York i USA. Universitetets to campuser for studier i medisin ligger i New York City og Education City i Qatar. Det hadde i 2008 15.-plass globalt på THE World University Rankings.

Cornell ble grunnlagt i 1865 av Ezra Cornell og Andrew Dickson White. Det fikk etter hvert føderal støtte som land-grant-universitet. Cornell hadde i 1844 bygget en telegrafforbindelse mellom Washington D.C. og Baltimore, og han konstruerte USAs første elektriske generator ved Cornell i 1876. Den første 10&nbsp;000 volt-transformatoren i USA ble bygget ved universitetet i 1900.

IT-studier startet i 1965, og Steven Sinofsky ved Cornell var en av pionerene innen internettorientering av Microsoft. Han er (2007) leder for Windows-utviklingen i selskapet.

Cornell er et av de såkalte Ivy League-universitetene. Studenttallet i 2006 var på , hvorav 18 % utenlandske studenter. Skolepengene var samme år på 32&nbsp;981 dollar, pluss internatutgifter på 10&nbsp;776 dollar. Studentopptakene er blant de mer eksklusive i USA.

I høstsemesteret 2006 var studentfordelingen slik:

I 2007 hadde Cornell i alt  ansatte, hvorav  full- eller deltidsansatte vitenskapelig ansatte (herav  i Ithaca og 848 i New York og Qatar).

Cornell har mer enn  nålevende alumni, 28 Rhodes-mottagere og 40 nobelpriservinnere blant sine medlemmer og studenter. Professor Jan Brøgger studerte ved Cornell under Victor Turner, en av de aller største sosialantropologer i det 20. århundret.

## Universitetsområder
Skolene og fakultetene ved Cornell er: 

* College of Agriculture and Life Sciences (1904) – 4&nbsp;200 studenter
* College of Architecture, Art, and Planning (1871) – 873 studenter
* College of Arts and Sciences (1865, 1903) – 4&nbsp;200  studenter
* College of Engineering (1870, 1921) – 4&nbsp;304 studenter
* School of Hotel Administration (1922) – 873 studenter
* College of Human Ecology (1900) – 1&nbsp;566 studenter
* School of Industrial and Labor Relations (1945) – 1&nbsp;172 studenter
* The Faculty of Computing and Information Science (1965)
* Graduate School (1865) – 4&nbsp;509 studenter
* Cornell Law School – 579 studenter
* Johnson Graduate School of Management – 866 studenter
* Weill Cornell Medical College (New York City) – 405 studenter
* Weill Cornell Medical College (Doha, Qatar) – 221 studenter
* Weill Cornell Graduate School of Medical Sciences (New York City) – 373 studenter
* College of Veterinary Medicine – 336 studenter
* School of Continuing Education and Summer Sessions -

Forskningen foregår ved mer enn 100 interdisiplinære sentra, hvorav fire nasjonale forskningssentra som også har sterk global forskningsbetydning:
* Cornell High Energy Synchrotron Source (CHESS) 
* Cornell NanoScale Facility (CNF) 
* Laboratory of Elementary-Particle Physics (LEPP) 
* National Astronomy and Ionosphere Center (NAIC) 

Bibliotekene ved Cornell har 7,644 millioner titler, som gjør det til USAs femtende største bibliotek (2006) og ellevte største universitetsbibliotek. I tillegg har den medisinske skolen i New York et bibliotek med 187&nbsp;300 titler.

## Referanser

## Eksterne lenker
*